Na osnovu člana 78. Statuta Društva i člana 7. Pravilnika o radu Društva, a skladu sa članom 20a. Zakona o radu FBiH („Sl. novine FBiH broj 26/16 i 89/16), Uredbe o postupku prijema u radni odnos u javnom sektoru u Federaciji Bosne i Hercegovine („Sl. novine FBiH broj 13/19 i 9/21), Pravilnika o popstupku prijema u radni odnos u dioničkom društvu Sarajevoputevi Sarajevo, te ukazane poslovne potrebe za prijemom radnika, Direktor dioničkog društva Sarajevoputevi Sarajevo, Mustajbega Fadilpašića 17, Sarajevo, raspisuje dana 20.04.2023.godine:

**KONKURS ZA PRIJEM U RADNI ODNOS**

**1. VOZAČ TERETNOG VOZILA SA PRIKOLICOM - 8324.02 (2 IZVRŠIOCA) NA**

 **NEODREĐENO VRIJEME UZ PROBNI RAD 3 MJESECA**

**2. TEHNIČAR ZA SIGURNOST SAOBRAĆAJA – 4133.05 (1 IZVRŠILAC) NA**

 **ODREĐENO VRIJEME DO 12 MJESECI UZ PROBNI RAD 3 MJESECA**

Podnositelj prijave treba ispunjavati sljedeće uslove:

**A) Opći uslovi:**

* da je državljanin BiH (dokaz: uvjerenje o državljanstvu ne starije od 6 mjeseci)
* da nije mlađi od 18 godina (dokaz: izvod iz matične knjige rođenih na uvid prilikom intervjua)

**B) Posebni uslovi:**

**Za poziciju broj 1:**

* KV – III stepen stručne spreme, zanimanje: vozač motornih vozila
* Radno iskustvo najmanje tri godine na poslovima vozača teretnih vozila (kamiona sa prikolicom)
* Vozačka dozvola „B“ kategorije „C“ kategorije i „E“ kategorije
* Sklonost timskom radu,odgovornost i pouzdanost u izvršavanju radnih zadataka

**Za poziciju broj 2**

* SSS – IV stepen stručne spreme, poželjno tehničkog smjera
* Radni staž najmanje dvije godine
* Vozačka dozvola „B“ kategorije
* Sklonost timskom radu,odgovornost i pouzdanost u izvršavanju radnih zadataka

Radni odnos za poziciju broj 1 sa zasniva na neodređeno vrijeme uz probni rad tri mjeseca, a za poziciju broj 2 na određeno vrijeme do 12 mjeseci uz probni rad tri mjeseca.

Opis poslova:

* Pozicija broj 1: Vrši servisiranje mašina, vozila u vremenskom roku sa servisnom ekipom, a podmazivanje vrši sam po potrebi, vodi ispravno putni nalog, sprovodni list kao i prijem pogonskog goriva sa potpisom prijema, na vrijeme mora uočavati kvarove kako bi iste otklonio na vrijeme radi manjih troškova na mašini, vrši zamjenu guma na vozilu i pri radu primjenjuje HTZ opremu, prati na vrijeme evidenciju tehničkog pregleda vozila i obavještava neposrednog rukovodioca o realizaciji istog, vrši se utovar mašina za asfalt sa velikom sigurnosti radi transporta iste, vodi se dnevnik rada mašine efektivni sati kao i sate čekanja, kod rada za treća lica evidentira rad rada mašine i sa potpisom od strane korisnika predaje se dnevnik rada neposrednom rukovodiocu, vrši upravljanje vozilom sa vučnom prikolicom, prati utovar na prikolici radi stabilnosti tereta te istu osigurati u transport, prati ispravnost prikolice i vrši otklanjanje nedostataka radi sigurnosti tereta u saobraćaju, prati težine tereta utovara i gabarita i dokumentaciju za tehnički pregled kako vozila tako i prikolice, na vučnom vozilu vrši servisiranje kao i uočavanje većih kvarova kako bi isti bili otklonjenji u vlastitoj radionici u cemu i sam učestvuje, vodi računa o bezbjednom parkiranju i sigurnosti tereta na prikolici, kao i sve ostale radnje za transport terete, obavlja ostale poslove po nalogu neposrednog rukovodioca
* Pozicija broj 2: Obezbjeđenje radilišta saobraćajnom signalizacijom i znakovima u cilju neometanog rada zaposlenika i sredstava na saobraćajnicama, saradnja sa službenim licima MUP-a, vođenje evidencija i zapisnika o rokovima i terminima odobrenja za izvođenje radova na pojedinim radilištima, reguliše saobraćaj na radilištu u dogovoru sa zaposlenicima MUP-a, odgovara rukovodiocu sektora u čijoj nadležnosti se obavljaju građevinski poslovi

**Potrebni dokumenti:**

* Prijava na konkurs sa radnom biografijom (CV)
* Diploma o završenoj školi kao dokaz o stepenu stručne spreme– ovjerena kopija ili orginal
* Potvrde ili uvjerenja dosadašnjih poslodavaca kao dokaz o traženom radnom iskustvu, (ovjerena kopija ili original)/ poželjno dostaviti i preporuku
* Kopiju vozačke dozvole
* Dokazi koji dokazuju status demobiliziranog branioca ili člana porodice

demobiliziranog branioca

Urednom prijavom na javni oglas smatra se prijava koja je potpisana od strane podnosioca i na kojoj je naznačeno radno mjesto na koje se prijavljuje.

Nepotpisana prijava je neuredna prijava i neće biti uzeta u razmatranje.

Uz prijavu u orginalu ili ovjerenim fotokopijama, prilažu se dokazi naznačeni u javnom oglasu. Potpunom prijavom smatra se prijava uz koju su priloženi svi dokazi o ispunjavanju općih i posebnih uslova naznačeni u javnom oglasu, za prijem u radni odnos.

Kandidat može da se prijavi na oba radna mjesta, ali za svako radno mjesto mora podnijeti posebnu potpisanu prijavu i navesti na koje radno mjesto se prijavio. Dovoljno je da ovjerene kopije dokaza priloži samo za jedno radno mjesto,a za drugo radno mjesto na koja se prijavio samo kopije dokaza o ispunjavanju uslova, s tim što je u prijavi dužan da navede na koje radno mjesto je dostavio ovjerene kopije dokaza.

Prijava za svako radno mjesto obavezno se stavlja u zasebnu kovertu i na koverti se navodi radno mjesto na koje se kandidat prijavio.

Demobilizirani branioc i članovi porodice demobiliziranog branioca (roditelji, bračni partner i djeca koja žive u zajedničkom domaćinstvu sa demobiliziranim braniocem do navršene 25 godine života) da bi mogli ostvariti prednost prilikom zapošljavanja pod jednakim u uslovima u skladu sa Zakonom o pravima demobiliziranih branilaca i članova njihovih porodica, kandidati su dužni uz prijavu na oglas, pored ostalih dokaza dostaviti i dokaz da se vodi na evidenciji nezaposlenih lica i dokaz (potvrda, uvjerenje) kojim dokazuju status demobiliziranog branioca ili člana porodice demobiliziranog branioca i CIPS - prijavu prebivališta demobiliziranog branioca, ukoliko je kandidat član porodice demobiliziranog branioca.

Kandidat koji bude izabran dužan je dostaviti Uvjerenje o zdravstvenoj sposobnosti za

obavljanje poslova propisanih za radno mjesto za koje se zaključuje ugovor o radu.

Posebni uslovi utvrđeni javnim oglasom dokazuju se na način kako slijedi:

1. Stručna sprema: Diploma i svjedočanstvo o završenim razredima
2. Radno iskustvo: U slučaju kada kandidat dokazuje radno iskustvo potvrdom prethodnog poslodavca prijava će se smatrati potpunom ako pored osnovnih podataka o kandidatu sadrži podatke na kojim poslovima je radio ili radi, sa kojom stručnom spremom i sa precizno navedenim periodom angažovanja. Ukoliko kandidat dokazuje radno iskustvo Uvjerenjem porezne uprave –prijavno- odjavni segment ili Uvjerenjem Federalnog zavoda za penzijsko –invalidsko osiguranje (Kantonalna administrativna služba) prijava će se smatrati potpunom ako sadrži podatke na kojim poslovima je radio ili radi, sa kojom stručnom spremom i sa precizno navedenim periodom angažovanja.
3. Ostali uslovi utvrđeni javnim oglasom dokazivat će se relevantnim dokumentima iz kojih se može utvrditi da kandidat posjeduje tražena znanja i sposobnosti – kopija vozačke dozvole.

**Konkurs ostaje otvoren 8 (osam) dana od dana objave.**

Nepotpune, neblagovremene i neuredne prijave, kao i kopije tražene dokumentacije koje nisu ovjerene neće se uzimati u razmatranje.

**Prijave na konkurs slati na adresu:**

**„Sarajevoputevi“ d.d. Sarajevo**

**Mustajbega Fadilpašića br. 17**

**71 000 Sarajevo**

**Uz naznaku:**

 **„Prijava na konkurs za radno mjesto...........(naznačiti naziv radnog mjesta)- ne otvarati“**